Page:Ludus Coventriae (1841).djvu/186

 Tertius Rex. If we hym finde, Oure kynge ful kynde,            Be a may, ffrom kynge and qwen, We comyn aȝen,             This day. Transient.

Herodes Rex. A! fy, fy, on talys that I have ben tolde,  Here beforn my cruel kne; How xulde a barn wax so bolde,   Be bestys yf he born be? He is yong and I am olde,  An hardy kyng of hye degré; This daye tho kyngges xal be kold,   If they cum ageyne be me. My goddes I xalle upreyse! A derke devylle with falsnese, I saye, Shalle cast a myst in the kyngges eye, Be bankes and be dalys drey,            That be derk thei xalle cum this weyes. Primus Rex. Go we to sek owr lorde and our lech,  Yon stere wille us teche the weyis ful sone, To save us from myschyff God I here besech, Onto his joyn that we may rech,—   I pray hem of this bone! Tunc ibunt reges cum muneribus ad Jhesum et primus rex dicit,

Heyle be thou, kyng cold clade! Heylle, with maydynys mylk fade! Heylle, I cum to the with gold glade, As wese wrytyng here it record. Golde is the rycheste metalle, And to weryng most ryalle,